

**NACIONALINIS EGZAMINŲ CENTRAS**

Kodas 193201984. M. Katkaus g. 44, 09217 Vilnius. Tel. (8 5) 275 6180, 275 0848, faks. (8 5) 275 2268. El. p. centras@nec.lt

**IEA TIMSS 2015 PAGRINDINIO tyrimo rezultatai**

**Paaiškinimai dėl grafikuose ir lentelėse naudojamų sąvokų ir žymenų**

Kiekvienai pagrindiniame IEA TIMSS 2015 tyrime dalyvavusiai mokyklai yra pateikiama:

1. ketvirtos ir (ar) aštuntos klasės rezultatų lentelė;
2. ketvirtos ir (ar) aštuntos klasės rezultatų grafikai – IEA TIMSS 2015 tyrimo mokyklų vidutiniai MATEMATIKOS rezultatai *(pagal vietovės, mokyklos tipą ir mokyklos mokomąją kalbą)*;
3. ketvirtos ir (ar) aštuntos klasės rezultatų grafikai – IEA TIMSS 2015 pagrindinio tyrimo mokyklų vidutiniai GAMTOS MOKSLŲ rezultatai *(pagal vietovės, mokyklos tipą ir mokyklos mokomąją kalbą).*

**LENTELĖ**

Lentelėje rasite: ***dalyvavusių mokinių skaičių***, ***minimalų*** ir ***maksimalų*** jūsų mokyklos, dalyvavusios klasės ir visų tyrime dalyvavusių mokyklų (bendrą, pagal mokyklos ir vietovės tipą bei mokyklos mokomąją kalbą) ***rezultatą*** ir ***surinktų taškų vidutinį rezultatą***. Ši informacija turėtų padėti geriau suprasti rezultatus. Pavyzdžiui, kai kuriose mokyklose tyrime dalyvavo nedaug mokinių. Jeigu tarp jų pasitaikė vienas, kuris beveik nieko neatliko, jo rezultatas labai smukdė ir visos mokyklos rezultatus. Matydami savo mokyklos ir bendrus dalyvavusių mokyklų mokinių minimalius ir maksimalius rezultatus, galėsite aiškiau suprasti situaciją, kurią atspindi duomenys.

Kai kurių mokyklų tipų vidutiniai rezultatai nepateikti dėl mažo dalyvavusių mokinių skaičiaus, nes labai didelė gauta paklaida.

**GRAFIKAI**

***Mokyklos mokinių surinktų taškų (%) vidurkis***

Kadangi mokiniams teko skirtingi sąsiuviniai su kartais skirtingu įvairaus sunkumo užduočių skaičiumi, buvo skaičiuojama kiekvieno mokinio surinktų taškų ar teisingų atsakymų dalis (proc.) nuo visų galimų taškų. Pavyzdžiui, jei mokinys surinko 16 taškų iš 28 galimų, tai jo rezultatas buvo skaičiuojamas kaip 57,1, o jei 8 taškus iš 26 galimų – 30,8. Taip buvo apskaičiuoti šių rezultatų vidurkiai: kiekvienos mokyklos ir visos Lietuvos bendrai.

***Tyrime dalyvavusios Lietuvos mokyklos***

Grafikuose mokyklos surikiuotos didėjimo tvarka pagal jų mokinių pasiektą vidutinį rezultatą. Rezultatų pagal vietovės tipą analizėje „kitais didžiaisiais miestais“ yra laikomi Kaunas, Klaipėda, Šiauliai ir Panevėžys. Rezultatų pagal mokyklos mokomąją kalbą analizėje „mišrios kalbos“ mokyklomis yra laikomos tos, kuriose mokoma keliomis kalbomis (pvz., lenkų ir rusų, rusų ir lietuvių ir t. t.). Mokyklų pavadinimai nėra skelbiami.

Jei turite klausimų ar norėtumėte gauti detalesnės informacijos, kreipkitės į Nacionalinio egzaminų centro Mokinių pasiekimų tyrimų ir analizės skyrių elektroninio pašto adresu mindaugas.stundza@nec.lt.